Informatīvā ziņojuma "Par Maksātnespējas politikas attīstības

pamatnostādņu 2016.–2020. gadam un to īstenošanas plāna

īstenošanas starpposma novērtējumu par

laikposmu no 2016. gada līdz 2017. gadam"

3. pielikums

**Aktualizētais Maksātnespējas politikas attīstības pamatnostādņu 2016.–2020. gadam īstenošanas plāns**

(informatīvā daļa)

# Saturs

[Saturs 2](#_Toc26981528)

[Saīsinājumi 3](#_Toc26981529)

[I. Plāna kopsavilkums 4](#_Toc26981530)

[II. Esošās situācijas raksturojums 5](#_Toc26981531)

[III. Maksātnespējas politikas rezultāti un rezultatīvie rādītāji 6](#_Toc26981532)

[IV. Pasākumu plāns 10](#_Toc26981533)

[V. Teritoriālā perspektīva 35](#_Toc26981534)

[VI. Ietekmes novērtējums uz valsts un pašvaldības budžetiem 36](#_Toc26981535)

# Lietotie saīsinājumi

|  |  |
| --- | --- |
|  |  |
| Direktīva | Eiropas Parlamenta un Padomes 2019. gada 20. jūnija direktīva (ES)2019/1023 par preventīvās pārstrukturēšanas regulējumu, parādsaistību dzēšanu un diskvalifikāciju un ar pārstrukturēšanu, maksātnespēju un parādsaistību dzēšanu saistīto procedūru efektivitātes palielināšanas pasākumiem un ar ko groza Direktīvu (ES) 2017/1132. |
| Pamatnostādnes | Maksātnespējas politikas attīstības pamatnostādnes 2016.-2020. gadam. |
| Plāns | Maksātnespējas politikas attīstības pamatnostādņu 2016.-2020. gadam īstenošanas plāns. |
| Informatīvais ziņojums | Informatīvā ziņojums "Par Maksātnespējas politikas attīstības pamatnostādņu 2016.–2020. gadam un to īstenošanas plāna īstenošanas starpposma novērtējumu par laikposmu no 2016. gada līdz 2017. gadam". |
| Likumprojekts | Likumprojekts "Fiziskās personas atbrīvošanas no parādsaistībām likums". |
| SVF | Starptautiskais Valūtas fonds. |
| SVF ziņojums | Starptautiskā Valūtas fonda Latvijas maksātnespējas sistēmas novērtējums (2019. gads). |
| TAP | Tiesiskās aizsardzības process. |
| TM | Tieslietu ministrija. |
| MKD  VID | Maksātnespējas kontroles dienests.  Valsts ieņēmumu dienests. |
| Administrators  Pētījumi | Maksātnespējas procesa administrators.  Pētījums "Fiziskās personas maksātnespējas procesa piemērošanas nosacījumi un tā efektivitāte" un pētījums "Tiesiskās aizsardzības procesa regulējuma efektivitāte". |

# I. Plāna kopsavilkums

Atbilstoši informatīvajā ziņojumā secinātajam kopējais plāna izpildes termiņš ir pagarināms, tostarp plānā ietverto uzdevumu izpildes termiņi. Ievērojot informatīvajā ziņojumā ietvertos secinājumus, iespēju robežās ir aktualizēts plāns, tostarp iekļaujot tajā šobrīd pamatnostādnēs noteiktos maksātnespējas politikas rezultātus un rezultatīvos rādītājus.

Kopumā plāna pasākumi pēc to izpildes rādītājiem iedalāmi: 1) regulāri pildāmie; 2) izpildīti; 3) izpildes termiņš nokavēts; 4) izpildes termiņš nav iestājies. Aktualizētajā plānā ietverto uzdevumu izpildes termiņi aktualizēti, skatot uzdevumu īstenošanu kopsakarā ar Direktīvas ieviešanas nepieciešamajiem grozījumiem tiesiskajā regulējumā un Likumprojekta izstrādi.

Papildus atbilstoši SVF veiktajam novērtējumam precizēta maksātnespējas procesa izmaksu iegūšanas metodoloģija. Plāna aktualizācija veikta, izmantojot atsauču ievietošanu tajā.

# II. Esošās situācijas raksturojums

Pamatnostādnes un plāns tika izstrādāts atbilstoši tā izstrādes laikā aktuāliem jautājumiem maksātnespējas jomā. Pamatnostādnes kā vidēja termiņa attīstības plānošanas dokuments, īpaši vērtējot to ieviešanu un izpildi, ir skatāms kopsakarā ar izmaiņām gan maksātnespējas jomu regulējošajos normatīvajos aktos, gan maksātnespējas nozarē kopumā.

Kā norādīts informatīvajā ziņojumā pamatnostādņu un plāna īstenošanu ietekmēja vismaz divi ārējie faktori, kurus nebija iespējams skaidri identificēt pamatnostādņu un plāna izstrādes procesā – Direktīva un SVF ziņojums, kas ar ziņojumu noslēdzās 2019. gada sākumā.

Neskatot pamatnostādnes un to īstenošanas plānu kopsakarā ar to darbības periodā notikušām izmaiņām normatīvajā regulējumā un nozarē kopumā, veidotos aplama situācija, ka pamatnostādnēs ietvertie uzdevumi, kas, iespējams, zaudējuši savu aktualitāti, tik un tā tiktu ieviesti. Uzskatāms, ka šāda pieeja nebūtu vērsta uz maksātnespējas jomas stiprināšanu.

Papildus iepriekš minētajam pamatnostādņu darbības periodā tika veikti pētījumi un tajos secinātais, būtu ņemams vērā arī, vērtējot pamatnostādņu un plāna izpildi.

# III. Maksātnespējas politikas rezultāti un rezultatīvie rādītāji

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **1. Politikas rezultāts (PR)**   1. **Uzņēmumi, izmantojot TAP mehānismus, atgūst maksātspēju** | | | | | | | | | | | | | | | | | | |
| Rezultatīvais rādītājs (RR) | 2015. gads | | | | | 2016. gads | | | | 2017. gads | | | | 2018. gads | | | 2019. gads | 2020. gads |
| 1. Pasludināto TAP (ĀTAP) skaits pret pasludināto juridiskās personas maksātnespējas procesu skaitu[[1]](#footnote-1) | 5% | | | | | 5% | | | | 7% | | | | 9% | | | 11% | 13% |
| 2. Proporcija starp ierosināto un pasludināto TAP (ĀTAP) skaitu[[2]](#footnote-2) | 28% | | | | | 28% | | | | 30% | | | | 32% | | | 34% | 36% |
| 3. Sekmīgi pabeigto TAP (ĀTAP) skaits pret izbeigtajiem TAP (ĀTAP)[[3]](#footnote-3) | 2% | | | | | 2% | | | | 9% | | | | 16% | | | 23% | 30% |
| **2. Politikas rezultāts (PR)**  **Kreditoru maksimāla saistību apmierināšana, ekonomiski vērtīgie aktīvi atgriežas ekonomiskajā apritē** | | | | | | | | | | | | | | | | | | |
| Rezultatīvais rādītājs (RR) | 2015. gads | | | 2016. gads | | | | 2017. gads | | | | 2018. gads | | | | 2019. gads | | 2020. gads |
| 1. Vidējais maksātnespējas procesa ilgums[[4]](#footnote-4) | 1,5 | | | 1,5 | | | | 1,5 | | | | 1,5 | | | | 1,3 | | 1,3 |
| 2. Nodrošināto kreditoru prasījumu atgūšanas radītāji (*recovery rate*) (centi no viena *euro*)[[5]](#footnote-5) | X | | | X | | | | X + 0,05 | | | | X + 0,05 | | | | X + 0,07 | | X + 0,07 |
| 3. Nenodrošināto kreditoru prasījumu atgūšanas radītāji (*recovery rate*) (centi no viena *euro*)[[6]](#footnote-6) | X | | | X | | | | X + 0,02 | | | | X + 0,02 | | | | X + 0,05 | | X + 0,05 |
| 4. Maksātnespējas procesa izmaksas (centi no viena *euro*)[[7]](#footnote-7) | X | | | X | | | | X - 0,05 | | | | X - 0,05 | | | | X - 0,07 | | X - 0,07 |
| 5. Procesu skaita, kad tiek sastādīts ziņojums par mantas neesamību, īpatsvars[[8]](#footnote-8) | 39% | | | 39% | | | | 38% | | | | 37% | | | | 36% | | 35% |
| **3. Politikas rezultāts (PR)**  **Fiziskās personas maksātnespējas process godprātīgam parādniekam nodrošina otro iespēju** | | | | | | | | | | | | | | | | | | |
| Rezultatīvais rādītājs (RR) | 2015. gads | | 2016. gads | | | | 2017. gads | | | | 2018. gads | | | | 2019. gads | | | 2020. gads |
| 1. Gada laikā sekmīgi pabeigto saistību dzēšanas procedūru skaits pret pabeigto fiziskās personas maksātnespējas procesa skaitu.[[9]](#footnote-9) | 83% | | 83% | | | | 85% | | | | 85% | | | | 87% | | | 89% |
| **4. Politikas rezultāts (PR)**  **Administratori ir kvalificēti un profesionāli speciālisti, kas efektīvi pilda savus pienākumus (un rūpējas par profesijas prestižu)** | | | | | | | | | | | | | | | | | | |
| Rezultatīvais rādītājs (RR) | | 2015. gads | | | 2016. gads | | | | 2017. gads | | | | 2018. gads | | | 2019. gads | | 2020. gads |
| 1. Administratoru skaits, kuru lietvedībā esošais lietu skaits atšķiras no vidēja lietu skaita vienam administratoram[[10]](#footnote-10) | | 27 | | | 27 | | | | 25 | | | | 23 | | | 21 | | 20 |
| 2. Sodīto administratoru skaits pret kopējo administratoru skaitu (procentuāli)[[11]](#footnote-11) | | 21% | | | 21% | | | | 25% | | | | 27% | | | 21% | | 19% |
| 3. Procesu skaits, kuros pārkāpumu dēļ ir nomainīts maksātnespējas administrators, pret aktīvo lietu skaitu[[12]](#footnote-12) | | 2,5% | | | 2,5% | | | | 2,8% | | | | 2,8% | | | 2,3% | | 2,1% |

# IV. Pasākumu plāns

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Plāna mērķis** | | | **Veicināt finansiālās grūtībās nonākuša uzņēmēja saistību izpildi un, ja iespējams, maksātspējas atjaunošanu** | | | | | |
| **Politikas rezultāts/-i un rezultatīvais rādītājs/-i** | | | **Politikas rezultāts: uzņēmumi, izmantojot TAP mehānismus, atgūst maksātspēju.**  **Rezultatīvie rādītāji: 1) pasludināto TAP (ĀTAP) skaits pret pasludināto juridiskās personas maksātnespējas procesu skaitu;**  **2) proporcija starp ierosināto un pasludināto TAP (ĀTAP) skaitu;**  **3) sekmīgi pabeigto TAP (ĀTAP) skaits pret izbeigtajiem TAP (ĀTAP).** | | | | | |
| **1. Rīcības virziens** | | | **Veicināt, ka uzņēmumi, izmantojot TAP mehānismus, atgūst maksātspēju** | | | | | |
| **Nr. p. k.** | | **Pasākums** | **Darbības rezultāts** | | **Rezultatīvais rādītājs** | **Atbildīgā institūcija** | **Līdzatbildīgās institūcijas** | **Izpildes termiņš (ar precizitāti līdz pusgadam)** |
| **1.1. Īstenot sabiedrības informēšanas pasākumus par nepieciešamību savlaicīgi iesniegt tiesiskās aizsardzības procesa pieteikumu** | | | | | | | | |
| 1.1.1. | | Sagatavot un publicēt iestāžu, piemēram, MNA un EM, tīmekļa vietnēs, kā arī vienotajā valsts un pašvaldību pakalpojumu portālā *www.latvija.lv* viegli uztveramu informāciju par likuma prasībām – TAP plāna izstrādi, saskaņošanu, apstiprināšanu un termiņiem. | Palielinās sabiedrības informētība un izpratne par TAP izmantošanas iespējām | | * Sagatavotas 10 publikācijas; * Seminārus apmeklēja 100 dalībnieki gadā; * Izstrādāts 1 buklets. | TM | EM  MNA | 31.12.2016. |
| 1.1.2. | | Sadarbībā ar EM un uzņēmēju organizācijām organizēt seminārus un izstrādāt bukletus, lai popularizētu TAP mērķi, ieguvumus, labo praksi un veiksmīgos piemērus. | TM | LIAA  MNA | Regulāri. |
| 1.1.3. | | Sadarbībā ar FKTK informēt uzņēmējus par ārpustiesas parādu restrukturizācijas iespējām. | TM | FKTK | Regulāri. |
| **1.2. Veidot efektīvāku TAP plāna apstiprināšanas un uzraudzības procedūru** | | | | | | | | |
| 1.2.1. | | Izvērtēt kreditoru balsojuma mehānismus. | Palielinās kreditoru interese par TAP, TAP pasākumu plānu kvalitāte paaugstinās | | * Pasludināto TAP skaita pieaugums par 8%; * Sekmīgi pabeigto TAP skaita pieaugums par 28%; * Pasludināto pret ierosināto TAP skaita pieaugums par 8%. | TM | -- | 31.05.2018.[[13]](#footnote-13) |
| 1.2.2. | | Izvērtēt atbilstošākos kompensējošos mehānismus kreditoriem, kuru intereses tiek aizskartas, un ieviest tos. |
| 1.2.3. | | Precizēt administratora lomu, novēršot interešu konfliktu TAP plāna apstiprināšanas procesā. | 01.06.2017. |
| 1.2.4. | | Izvērtēt iespēju ieviest administratoru specializāciju. | 31.05.2018.[[14]](#footnote-14)  31.05.2018.[[15]](#footnote-15) |
| 1.2.5. | | Veikt izmaiņas TAP ilguma pagarināšanā līdz 5 gadiem (3+2) ar tiesībām šo termiņu pagarināt. |
| 1.2.6. | | Izvērtēt iespēju TAP padarīt par kreditoru vadītu procesu, pārskatot administratora lomu. | 01.06.2017. |
| **2. Rīcības virziens** | | | **Politikas rezultāts: kreditoru maksimāla saistību apmierināšana, ekonomiski vērtīgie aktīvi atgriežas ekonomiskajā apritē.**  **Rezultatīvie rādītāji: 1) vidējais maksātnespējas procesa ilgums;**  **2) nodrošināto kreditoru prasījumu atgūšanas radītāji (*recovery rate*) (centi no viena *euro*);**  **3) nenodrošināto kreditoru prasījumu atgūšanas radītāji (*recovery rate*) (centi no viena *euro*);**  **4) maksātnespējas procesa izmaksas (centi no viena *euro*);**  **5) procesu skaits, kad tiek sastādīts ziņojums par mantas neesamību.** | | | | | |
| **Nr. p. k.** | | **Pasākums** | **Darbības rezultāts** | | **Rezultatīvais rādītājs** | **Atbildīgā institūcija** | **Līdzatbildīgās institūcijas** | **Izpildes termiņš (ar precizitāti līdz pusgadam)** |
| **2.1. Īstenot sabiedrības informēšanas pasākumus par nepieciešamību savlaicīgi iesniegt juridiskās personas maksātnespējas procesa pieteikumu** | | | | | | | | |
| 2.1.1. | Organizēt seminārus un izstrādāt bukletus sabiedrības informēšanai, par nepieciešamību savlaicīgi risināt savas saistības, kā arī, ja tas nav iespējams, iesniegt juridiskās personas maksātnespējas procesa pieteikumu. | | | Palielinās sabiedrības informētība un izpratne par maksātnespējas procesa pieteikuma neiesniegšanas sekām | - Seminārus apmeklēja 60 dalībnieki gadā;   * Izstrādāti 2 elektroniskie bukleti. | TM | MNA | Regulāri. |
| **2.2. Veicināt savlaicīgu maksātnespējas procesa pieteikuma iesniegšanu** | | | | | | | | |
| 2.2.1. | Veikt grozījumus LAPK, nododot administratīvās sodīšanas funkciju par maksātnespējas procesa pieteikuma neiesniegšanu MNA. | | | Palielinās savlaicīgi iesniegto maksātnespējas procesa pieteikumu skaits | * Izstrādāts 1 likumprojekts. | TM | MNA | 31.12.2016.[[16]](#footnote-16) |
| 2.2.2. | Motivēt savlaicīgi iesniegt maksātnespējas pieteikumu, izvērtējot iespēju savlaicīga pieteikuma iesniegšanas gadījumā paredzēt ieguvumus parādniekam, savukārt kavējoties ar pieteikuma iesniegšanu,– sankcijas, tai skaitā izvērtējot valdes locekļu atbildību.[[17]](#footnote-17) | | | * Maksātnespējas procesu skaita, kad tiek sastādīts ziņojums par mantas neesamību, samazinājums par 4%; * MNA uzlikusi administratīvos sodus par maksātnespējas procesa pieteikuma neiesniegšanu 50 gadījumos. | TM | FM | 31.05.2019.[[18]](#footnote-18) |
| 2.2.3. | Izvērtēt iespēju VID kā kreditoru atbrīvot no depozīta iemaksas. | | | * Veikts 1 izvērtējums. | TM | FM | 31.12.2018.[[19]](#footnote-19) |
| **2.3. MNA un Valsts policijas kompetences pārdale.** | | | | | | | | |
| 2.3.1. | Pilnveidot Krimināllikuma 215. un 215.1 panta regulējums par maksātnespējas procesa kavēšanu, kā arī TAP noteikumu pārkāpšanu, sabiedrībai mazāk bīstamus pārkāpumus ietverot LAPK. Pārskatīt LAPK un Krimināllikumā paredzētos pārkāpumus maksātnespējas jomā, Valsts policijas kompetencē atstājot tikai pārkāpumus, kas ir ar augstu kaitīguma pakāpi sabiedrībai. | | | Paaugstinās maksātnespējas procesa, administratīvo pārkāpumu procesa un kriminālprocesa efektivitāte | - Izstrādāts 1 likumprojekts. | TM | IeM  MNA | 31.12.2016. |
| **2.4. Stiprināt MNA un Valsts policijas kompetenci.** | | | | | | | | |
| 2.4.1. | Nodrošināt apmācību organizēšanu Valsts policijas kompetences stiprināšanai. | | | Paaugstinās kriminālprocesa efektivitāte | * Uzsākti 10 kriminālprocesi gadā par noziedzīgiem nodarījumiem maksātnespējas jomā; * Organizēta 1 apmācība gadā policijā nodarbinātajiem. | IeM | TM | Regulāri. |
| 2.4.2. | Noteikt, ka MNA likumā noteiktā kārtībā ir tiesības ierasties jebkura administratora prakses vietā un pieprasīt uzrādīt lietvedībā esošos dokumentus, iepriekš nebrīdinot. | | | Paaugstinās maksātnespējas procesa caurspīdīgums un tiesiskums, kā rezultātā arī tā efektivitāte | * Veiktas 20 pārbaudes gadā pēc normatīvā regulējuma spēkā stāšanās; * Izstrādāts 1 likumprojekts. | TM | MNA | 31.05.2017. |
| 2.4.3. | Izvērtēt MNA finansēšanas modeļus, izvērtējot iespēju atskaitīt finanšu līdzekļus no uzņēmumu riska valsts nodevas, kā arī citus alternatīvas finansēšanas avotus. | | | Paaugstinās maksātnespējas procesa caurspīdīgums un tiesiskums, kā rezultātā arī tā efektivitāte | * Veikts 1 izvērtējums, kas paredz turpmāko rīcību. | TM | FM | 31.12.2016. |
| **2.5. Pārskatīt kārtību par dokumentu viltošanas konstatēšanu** | | | | | | | | |
| 2.5.1. | Normatīvajos aktos noteikt dokumentu viltošanas konstatēšanas kārtību un sekas. | | | Paaugstinās maksātnespējas procesa caurspīdīgums un tiesiskums, kā rezultātā arī tā efektivitāte | * Izstrādāti 2 normatīvo aktu projekti. | TM | -- | 01.05.2018. |
| **2.6. Pilnveidot regulējumu par dokumentu nenodošanu** | | | | | | | | |
| 2.6.1. | Pastiprināt valdes locekļu atbildību par dokumentu nenodošanu. | | | Samazinās maksātnespējas procesu skaits, kuros administratoram netiek nodoti parādnieka dokumenti | * Maksātnespējas procesu skaita, kad tiek sastādīts ziņojums par mantas neesamību, samazinājums par 4%; * Izstrādāts 1 likumprojekts. | TM | -- | 31.05.2018.[[20]](#footnote-20) |
| **2.7. Veicināt aktīvu atgriešanos ekonomiskajā apritē** | | | | | | | | |
| 2.7.1. | Pilnveidot regulējumu par saimnieciskās darbības turpināšanu maksātnespējas procesa ietvaros, kā arī uzņēmuma kā mantas kopuma pārdošanu. | | | Palielinās maksātnespējas procesā iegūto līdzekļu apmērs, kā rezultātā pilnīgāk tiek apmierināti kreditoru prasījumi | * Izstrādāts 1 izvērtējums par normatīvā regulējuma pilnveidošanu. | TM | -- | 31.05.2018. |
| **2.8. Stiprināt kreditoru lomu** | | | | | | | | |
| 2.8.1. | Izvērtēt iespēju noteikt, ka maksātnespējas procesa administrators sagatavo atzinumu par turpmāk plānoto rīcību maksātnespējas procesa ietvaros, saskaņojot to ar kreditoriem, kreditori pieņem lēmumu arī par plāna finansējumu . | | | Paaugstinās maksātnespējas procesa ātrums un efektivitāte | - Izstrādāts 1 izvērtējums. | TM | -- | 31.05.2019.[[21]](#footnote-21) |
| 2.8.2. | Izvērtēt iespēju noteikt kreditoriem tiesības pieprasīt zvērinātam revidenta veikt administratora darbības revīziju. | | | Paaugstinās maksātnespējas procesa efektivitāte | - Izstrādāts 1 izvērtējums. | TM | -- | 31.05.2019. |
| **2.9. Samazināt maksātnespējas procesa izmaksas** | | | | | | | | |
| 2.9.1. | Pārskatīt kārtību par dokumentu nodošanu arhīvā. | | | Samazinās maksātnespējas procesa izmaksas | - Izstrādāts normatīvais regulējums par jaunu kārtību;  - Izstrādāti 2 normatīvo aktu projekti. | TM | KM | 01.05.2018.[[22]](#footnote-22) |
| 2.9.2. | Definēt minimālās administratora amata darbības un to izmaksas. | | | Paaugstinās maksātnespējas procesa caurspīdīgums | TM | -- | 31.08.2017.[[23]](#footnote-23) |
| **2.10. Stiprināt tiesas kompetenci** | | | | | | | | |
| 2.10.1. | Pārskatīt kārtību, kādā izskata strīdus par tiesībām kreditoru prasījumu atzīšanas procesā. | | | Palielinās kreditoru prasījumu atgūšana | - Izstrādāts 1 izvērtējums par strīdu izskatīšanas kārtību. | TM | TA | 01.06.2017. |
| **2.11. Pārskatīt kārtību, kādā administratoru ieceļ maksātnespējas procesā** | | | | | | | | |
| 2.11.1. | Normatīvajos aktos noteikt jaunu kārtību, kādā administratoru ieceļ maksātnespējas procesā. | | | Palielinās kreditoru prasījumu atgūšana | * Izstrādāts 1 likumprojekts. | TM | -- | 01.06.2017.[[24]](#footnote-24) |
| **2.12. Pilnveidot regulējumu par administratīvajiem pārkāpumiem maksātnespējas jomā** | | | | | | | | |
| 2.12.1. | Izvērtēt iespēju palielināt LAPK par administratīvajiem pārkāpumiem maksātnespējas jomā noteikto sodu apmēru. | | | Palielinās kreditoru prasījumu atgūšana.  Samazinās procesu skaits, kuros tiek sastādīts ziņojums par mantas neesamību. | – Izstrādāts 1 izvērtējums. | TM | MNA | 31.12.2016.[[25]](#footnote-25) |
| 2.12.2. | Izvērtēt alternatīvu sankciju ieviešanu par administratīvajiem pārkāpumiem maksātnespējas jomā un izstrādāt atbilstošus grozījumus normatīvajos aktos. | | |  | – Izstrādāts 1 izvērtējums;  – Izstrādāts 1 likumprojekts. |  |  | 31.12.2017.[[26]](#footnote-26) |
| **3. Rīcības virziens** | | | **Politikas rezultāts: fiziskās personas maksātnespējas process godprātīgam parādniekam nodrošina otro iespēju.**  **Rezultatīvais rādītājs: gada laikā uzsākto procesu skaits pret sekmīgi pabeigto saistību dzēšanas procedūru skaitu.** | | | | | |
| **Nr. p. k.** | | **Pasākums** | **Darbības rezultāts** | | **Rezultatīvais rādītājs** | **Atbildīgā institūcija** | **Līdzatbildīgās institūcijas** | **Izpildes termiņš (ar precizitāti līdz pusgadam)** |
| **3.1. Atvieglots fiziskās personas maksātnespējas process** | | | | | | | | |
| 3.1.1. | Izvērtēt iespēju izstrādāt atvieglotu fiziskās personas maksātnespējas procesa regulējumu, kas būtu paredzēts fiziskajām personām, kurām nav hipotekāro kredītu un mantas, kā arī parādsaistību apjoms nav liels. | | | Fiziskās personas maksātnespējas process tiek atvieglots godprātīgam parādniekam, kuram nav mantas | * Izstrādāts 1 izvērtējums. | TM | -- | 31.05.2019.[[27]](#footnote-27) |
| **3.2. Novērst regulējuma neskaidrības** | | | | | | | | |
| 3.2.1. | Veikt atsevišķus regulējuma precizējumus, lai padarītu fiziskās personas maksātnespējas procesu skaidrāku. | | | Paaugstinās fiziskās personas maksātnespējas procesa efektivitāte | * Gada laikā sekmīgi pabeigto pret pabeigto fiziskās personas maksātnespējas procesu skaita pieaugums par 6%; * Izstrādāts 1 likumprojekts. | TM | -- | 31.05.2019.[[28]](#footnote-28) |
| 3.2.2. | Īstenot sabiedrības informēšanas pasākumus par fiziskās personas maksātnespējas procesu un tā sekām. | | | Paaugstinās fiziskās personas maksātnespējas procesa efektivitāte | * Sagatavoti 2 informatīvi materiāli; * Seminārus apmeklējuši 60 dalībnieki gadā. | TM | EM  MNA | Regulāri. |
| **3.3. Nodrošināt, ka fiziskās personas maksātnespējas process tiek piemērots tikai godprātīgam parādniekam** | | | | | | | | |
| 3.3.1. | Definēt un regulējumā iestrādāt kritērijus, pēc kuriem izvērtēt parādnieka godprātību. | | | Paaugstinās fiziskās personas maksātnespējas procesa efektivitāte | * Izstrādāts normatīvais regulējums; * Izstrādāts 1 likumprojekts. | TM | -- | 31.05.2019.[[29]](#footnote-29) |
| **4. Rīcības virziens** | | | **Politikas rezultāts: administratori ir kvalificēti un profesionāli speciālisti, kas efektīvi pilda savus pienākumus (un rūpējas par profesijas prestižu).**  **Rezultatīvie rādītāji: 1) administratoru skaits, kuru lietvedībā esošais lietu skaits atšķiras no vidēja lietu skaita vienam administratoram;**  **2) sodīto administratoru skaits pret kopējo administratoru skaitu (procentuāli);**  **3) procesu skaits, kuros pārkāpumu dēļ ir nomainīts maksātnespējas administrators, pret aktīvo lietu skaitu.** | | | | | |
| **Nr. p. k.** | | **Pasākums** | **Darbības rezultāts** | | **Rezultatīvais rādītājs** | **Atbildīgā institūcija** | **Līdzatbildīgās institūcijas** | **Izpildes termiņš (ar precizitāti līdz pusgadam)** |
| **4.1. Turpināt maksātnespējas procesa administratoru profesijas reformu** | | | | | | | | |
| 4.1.1. | Izstrādāt priekšlikumus likumprojektam “Grozījumi Maksātnespējas likumā” (Lp12/Nr.106). | | | Paaugstinās administratoru kvalifikācija, darbības efektivitāte, tiesiskums, kā rezultātā paaugstinās maksātnespējas procesa efektivitāte | * Izstrādāt likumprojekta “Grozījumi Maksātnespējas likumā” (Lp12/Nr.106) priekšlikumus. | TM | -- | 31.12.2016. |
| 4.1.2. | Pilnveidot uzraudzības un izglītības sistēmu, nosakot, ka:  1. Administratoru amatā ieceļ MNA direktors;  2. Administratori ne retāk kā reizi divos gados kārto kvalifikācijas eksāmenu;  3. Administratoram ir piemērojama disciplināratbildība  4. Administratoram jābūt nevainojamai reputācijai;  5. jāpārskata gadījumi, kad administrators ir atbrīvojams no amata;  6. Izvērtējama iespēja ieviest administratoru specializāciju. | | | * Procesu, kuros pārkāpumu dēļ ir nomainīts administrators, pret aktīvo lietu skaitu īpatsvara samazinājums par 0,4%; * Sodīto administratoru skaita pret kopējo administratoru skaita īpatsvara samazinājums par 2%. |
| 4.1.3. | Informēt administratorus par regulējuma, kas paredz interešu konflikta novēršanu valsts amatpersonu darbībā, noteikumiem. | | | * Organizēts 1 informatīvais pasākums gadā. | KNAB | -- | Regulāri. |
| 4.1.4. | Paplašināt personu loku, kas ir tiesīgas pildīt administratora amata pienākumus. | | | * Izstrādāts 1 likumprojekts. | TM | -- | 01.06.2017.[[30]](#footnote-30) |
| **4.2. Stiprināt MNA kapacitāti.** | | | | | | | | |
| 4.2.1 | TM gatavot ziņojumu Ministru kabinetam par līdzekļu pārdali un rīcības plānu funkciju optimizēšanai. | | | Paaugstinās MNA darba efektivitāte, nodrošinot maksātnespējas procesu uzraudzību | * Izstrādāts 1 ziņojums. | TM | FM  MNA | 31.12.2016. |
| 4.2.2. | Pilnveidot Krimināllikuma 215. un 215.1 panta regulējums par maksātnespējas procesa kavēšanu, kā arī TAP noteikumu pārkāpšanu, sabiedrībai mazāk bīstamus pārkāpumus ietverot LAPK. Pārskatīt LAPK un Krimināllikumā paredzētos pārkāpumus maksātnespējas jomā, Valsts policijas kompetencē atstājot tikai pārkāpumus, kas ir ar augstu kaitīguma pakāpi sabiedrībai. | | | * Izstrādāts 1 likumprojekts. | TM | IeM | 31.12.2016. |
| 4.2.3 | Izstrādāt MNA risku vadības mehānismu, lai savlaicīgi un precīzi identificētu procesus un administratorus, kur ir saskatāms prettiesiskas rīcības risks. | | | * Izstrādāts risku vadības mehānisms . | TM | MNA | 31.05.2017. |
| **4.3. Stiprināt tiesas kapacitāti** | | | | | | | | |
| 4.3.1. | Īstenot tiesnešu apmācības programmas „Izaugsme un nodarbinātība” 2014.- 2020. gadam pasākumus, kas paredz paaugstināt tiesu un tiesībsargājošo institūciju personāla kompetenci. | | | Paaugstinās tiesas un tiesībsargājošo iestāžu darba efektivitāte, kā rezultātā paaugstinās maksātnespējas procesa efektivitāte | * Organizēti 2 semināri; * Seminārus apmeklējuši 100 dalībnieki. | TM | TA | 31.08.2018. |
| 4.3.2. | Tiesnešu un tiesu darbinieku mācību programmas 2017. gadam saturā iekļaut arī maksātnespējas jautājumus. | | |
| **4.4. Maksātnespējas procesa administratoru rindas darbības uzlabošana** | | | | | | | | |
| 4.4.1. | Stiprināt nejaušības principa – rindas darbības algoritmu. | | | Paaugstinās procesa caurspīdīgums un sabiedrības uzticība maksātnespējas procesam | * Veikti 7 auditi; * Izstrādāts risku vadības mehānisms; * Izstrādāts normatīvais regulējums – 1 likumprojekts; * Administratoru, kuru lietvedībā esošais lietu skaits atšķiras no vidēja lietu skaita vienam administratoram, skaita samazinājums par 7 vienībām. | MNA | TM | 31.05.2017. |
| 4.4.2. | Novērst ar rindas darbības nodrošināšanu saistīto nodarbināto ieinteresētību. | | |
| 4.4.3. | Regulāri veikt IT auditu, lai izsekotu, vai sistēmā ir veiktas prettiesiskas manipulācijas. | | | TM | MNA | Regulāri. |
| 4.4.4. | Ieviest risinājumus, lai nodrošinātu, ka administrators atsakās no administrēšanas tikai likumā paredzētajos gadījumos, kā arī paredzēt sekas nepamatota atteikuma gadījumā. | | | TM | MNA | 31.05.2017. |
| **4.5. Nodrošināt, ka profesijā ir tikai kvalificēti administratori ar augstu reputāciju** | | | | | | | | |
| 4.5.1. | Pakāpeniski pārtraukt papildu administratoru iesaistīšanu profesijā. | | | Tiek stiprināta administratora profesija, paaugstinās sabiedrības uzticēšanās administratora profesijai | * Izstrādāts 1 novērtējums. | TM | MNA | 31.12.2020.[[31]](#footnote-31) |
| 4.5.2. | Novērtēt optimālo administratoru skaitu. | | |
| 4.5.3. | Pārskatīt gadījumus administratora izslēgšanai no profesijas. | | |
| 4.5.4 | Kad optimālais skaits ir sasniegts, iesaistīšanu profesijā atjaunot. | | |
| **4.6. Izveidojama stingrāka administratoru kvalifikācijas sistēma.** | | | | | | | | |
| 4.6.1. | Izstrādāt likumprojektā “Grozījumi Maksātnespējas likumā” (Lp12/Nr.106) ietvertos mehānismus, kas attiecas uz kvalifikācijas sistēmas pilnveidošanu. | | | Paaugstinās administratoru kvalifikācija un līdz ar to arī maksātnespējas procesa efektivitāte. | - Izstrādāts likumprojekts “Grozījumi Maksātnespējas likumā” (Lp12/Nr.106). | TM | -- | 31.12.2016. |
| **4.7. Administratoram nosakāmas stingras prasības lietvedības kārtošanai prakses vietā.** | | | | | | | | |
| 4.7.1. | Normatīvajos aktos ietvert regulējumu, kas administratoram uzliek pienākumu vest savu un parādnieka lietvedību savā prakses vietā. | | | Paaugstinās maksātnespējas procesa caurspīdīgums, tiesiskums un līdz ar to efektivitāte | * Izstrādāts likumprojekts “Grozījumi Maksātnespējas likumā” (Lp12/Nr.106). | TM | -- | 31.05.2017. |
| **4.8. Izveidojams administratora palīga institūts.** | | | | | | | | |
| 4.8.1. | Veikt izmaiņas regulējumā, kas noteic, ka pirms iekļūšanas administratora profesijā ir nepieciešama noteikta perioda prakse administratora palīga amatā. | | | Paaugstinās administratoru kvalifikācija un līdz ar to arī maksātnespējas procesa efektivitāte. | * Izstrādāts 1 normatīvo aktu grozījumu projekts. | TM | -- | 31.05.2019.[[32]](#footnote-32) |
| **4.9. Izveidojams maksātnespējas procesa administratoru reitings** | | | | | | | | |
| 4.9.1. | Regulāri sastādīt un publicēt MNA tīmekļa vietnē maksātnespējas procesa administratoru reitingu. Kritēriji – no administratora tieši atkarīgas darbības. | | | Paaugstinās administratoru kvalifikācija un līdz ar to arī maksātnespējas procesa efektivitāte. | - Izstrādāts likumprojekts “Grozījumi Maksātnespējas likumā” (Lp12/Nr.106);  - Publicēts 1 administratoru darbības novērtējuma saraksts. | TM | MNA | 31.05.2017. |
| **4.10. Nodrošināt sabiedrības kontroli publicējot informāciju par maksātnespēja procesa norisi.** | | | | | | | | |
| 4.10.1. | Padarīt publisku administratora darbības pārskatos pieejamo informāciju, izvērtējot fizisko personu datu aizsardzības un komercnoslēpuma aizsardzības prasības, kā arī ievērojot Eiropas Parlamenta un Padomes regulā Nr. 2016/679 “Par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” noteikto. | | | Paaugstinās maksātnespējas procesa caurspīdīgums un līdz ar to sabiedrības uzticēšanās maksātnespējas procesam | - Izstrādāts 1 izvērtējums. | TM | DVI | 31.08.2017. |
| **4.11. Izveidot administratora sniegto pakalpojumu maksas cenrādi** | | | | | | | | |
| 4.11.1. | Definēt minimālās administratoru amata darbības. | | | Tiek stiprināta administratora profesija, paaugstinās sabiedrības uzticēšanās administratora profesijai, samazinās maksātnespējas procesa izmaksas | * Izstrādāts 1 normatīvā akta projekts. | TM | MNA | 31.08.2017.[[33]](#footnote-33) |
| 4.11.2. | Sagatavot priekšlikumus normatīvo aktu grozījumiem, nosakot, ka par administratora veiktajām amata darbībām ir veicama samaksa, to nosakot cenrādī. | | |

# V. Teritoriālā perspektīva

Visa Latvijas teritorija.

# VI. Ietekmes novērtējums uz valsts un pašvaldības budžetiem

Ņemot vērā, ka ar plāna aktualizēšanu pārskatīta maksātnespējas procesa izmaksu iegūšanas metodoloģija, kā arī pārskatīti atsevišķi plānā ietverto pasākumu izpildes termiņi, šobrīd nav iespējams noteikt ietekmi uz valsts un pašvaldības budžetiem.

Plānā noteiktie pasākumi tiks turpināti īstenot atbildīgajām un līdzatbildīgajām institūcijām piešķirto budžetu ietvaros.

Ministru prezidenta biedrs,

tieslietu ministrs Jānis Bordāns

Iesniedzējs:

Ministru prezidenta biedrs,

tieslietu ministrs Jānis Bordāns

1. Saskaņā ar maksātnespējas reģistrā datiem 2015. gadā pasludināto TAP (ĀTAP) skaits attiecībā pret pasludināto juridiskās personas maksātnespējas procesu skaitu. [↑](#footnote-ref-1)
2. 2015. gadā pasludināto TAP un ĀTAP (kopā) attiecība pret 2015. gadā ierosinātajiem TAP un ĀTAP (kopā). [↑](#footnote-ref-2)
3. 2015. gadā sekmīgi pabeigto TAP un ĀTAP (kopā) attiecība pret 2015. gadā izbeigtajiem TAP un ĀTAP (kopā). [↑](#footnote-ref-3)
4. Saskaņā ar maksātnespējas reģistrā datiem no 2008. gada pasludināto juridiskās personas maksātnespējas procesu vidējais ilgums uz 2015. gadu. [↑](#footnote-ref-4)
5. Izmantojot administratora darbības pārskatos norādīto informāciju, elektroniskā sistēma automātiski aprēķinās atzīto un apmierināto nodrošināto kreditoru prasījumu attiecību. [↑](#footnote-ref-5)
6. Izmantojot administratora darbības pārskatos norādīto informāciju, elektroniskā sistēma automātiski aprēķinās atzīto un apmierināto nenodrošināto kreditoru prasījumu attiecību. [↑](#footnote-ref-6)
7. Izmantojot administratora darbības pārskatos norādīto informāciju, elektroniskā sistēma automātiski aprēķinās maksātnespējas procesa izmaksu un apmierināto kreditoru prasījumu attiecību. **Papildu piezīme** – pamatojoties uz SVF veiktā izvērtējuma, precizēta pamatnostādnēs noteiktā metodoloģija maksātnespējas procesa izmaksu apmēra noteikšanai, proti, aprēķinot attiecīgo rādītāju tiks vērtēts kopējo izmaksu apmērs pret apmierināto kreditoru prasījumu apmēru. Šāda rezultatīva rādītāja iegūšanas metodoloģija jau tika izmantota, sagatavojot Maksātnespējas kontroles dienesta 2018. gada ziņojumu (sk. <http://mkd.gov.lv/lv/parmums/link_part_201/>). [↑](#footnote-ref-7)
8. Saskaņā ar maksātnespējas reģistrā datiem 2015. gadā pabeigto juridiskās personas maksātnespējas procesu skaits, kuru izbeigšanas pamats bija ziņojuma par mantas neesamību sastādīšana, pret 2015. gadā pabeigto juridiskās personas maksātnespējas procesu skaitu. [↑](#footnote-ref-8)
9. Saskaņā ar maksātnespējas reģistra datiem 2015. gadā sekmīgi pabeigto saistību dzēšanas procedūru skaits pret 2015. gadā pabeigto fiziskās personas maksātnespējas procesu skaitu, neņemot vērā, ka process ierosināts pirms 2015. gada 1. janvāra. [↑](#footnote-ref-9)
10. 01.01.2015. aktīvi 348 administratori. Vidējais procesu skaits vienam administratoram – 20 procesi (vairāk par 34 procesiem – 6 administratoriem, savukārt mazāk par 6 procesiem ir 21 administratoram. Tas nozīmē, ka 2015. gadā 27 administratoriem lietvedībā esošo lietu skaits atšķīrās no vidēja lietu skaita vienam administratoram. [↑](#footnote-ref-10)
11. Par administratīvajiem pārkāpumiem un uzraudzības kārtībā (sūdzības un uzraudzība) sodīto administratoru skaits 2015. gadā, statistikā atspoguļojot administratoru tikai vienu reizi neatkarīgi no tā, cik reizes 2015. gadā viņš ir saukts pie kāda no norādītajiem atbildības veidiem. [↑](#footnote-ref-11)
12. Rezultāts iegūts, saskaitot aktīvo procesu skaitu uz 01.01.2015. un 31.12.2015., dalot ar divi, ņemot vērā, ka 2015. gadā maksātnespējas procesa administrators normatīvo aktu pārkāpumu konstatēšanas dēļ nomainīts 161 procesā. [↑](#footnote-ref-12)
13. Pasākumu plānots ieviest ar Direktīvas ieviešanu saistītajiem grozījumiem tiesiskajā regulējumā. [↑](#footnote-ref-13)
14. Pasākuma ieviešana tiks izvērtēta ne vēlāk kā līdz 2021. gada 30. decembrim. [↑](#footnote-ref-14)
15. Pasākumu plānots ieviest ar Direktīvas ieviešanu saistītajiem grozījumiem tiesiskajā regulējumā. [↑](#footnote-ref-15)
16. Ar grozījumiem Maksātnespējas likumā, kas stājās spēkā 2019. gada 18. decembrī noteikta MKD un VID kompetence par administratīvo pārkāpumu procesu maksātnespējas jomā īstenošanu. Ar minētajiem grozījumiem noteikts, ka administratīvā pārkāpuma procesu par maksātnespējas procesa pieteikuma neiesniegšanu gadījumos, ja šis parādnieka pienākums iestājas saistībā ar neizpildītām nodokļu, nodevu un citu valsts noteikto obligāto maksājumu saistībām, veic VID, savukārt par maksātnespējas procesa un tiesiskās aizsardzības procesa noteikumu pārkāpšanu – MKD. Minētais regulējums stāsies spēkā vienlaikus ar Administratīvās atbildības likumu. [↑](#footnote-ref-16)
17. Plāna pasākums daļā par sankciju noteikšanu vērtēts ar grozījumu Maksātnespējas likumā, kas stājās spēkā 2019. gada 18. decembrī, izstrādi. [↑](#footnote-ref-17)
18. Pasākuma ieviešana tiks izvērtēta ne vēlāk kā līdz 2021. gada 30. decembrim. [↑](#footnote-ref-18)
19. Pasākuma ieviešana tiks izvērtēta ne vēlāk kā līdz 2021. gada 30. decembrim. [↑](#footnote-ref-19)
20. Pasākuma ieviešana tiks izvērtēta ne vēlāk kā līdz 2021. gada 30. decembrim. [↑](#footnote-ref-20)
21. Pasākuma ieviešana tiks izvērtēta ne vēlāk kā līdz 2021. gada 30. decembrim. [↑](#footnote-ref-21)
22. Plāna pasākumu plānots izpildīt ar grozījumiem, kas saistīti ar Likumprojekta spēkā stāšanos. [↑](#footnote-ref-22)
23. Pasākuma ieviešana tiks izvērtēta ne vēlāk kā līdz 2021. gada 30. decembrim. [↑](#footnote-ref-23)
24. Sk. iepriekšējo atsauci. [↑](#footnote-ref-24)
25. Plāna pasākums daļā par sankciju noteikšanu vērtēts ar grozījumu Maksātnespējas likumā, kas stājās spēkā 2019. gada 18. decembrī, izstrādi. [↑](#footnote-ref-25)
26. Sk. iepriekšējo atsauci. [↑](#footnote-ref-26)
27. Plāna pasākums tiks izpildīts ar Likumprojekta spēkā stāšanos. [↑](#footnote-ref-27)
28. Pasākumu plānots ieviest ar Direktīvas ieviešanu saistītajiem grozījumiem tiesiskajā regulējumā. [↑](#footnote-ref-28)
29. Pasākumu plānots ieviest ar Direktīvas ieviešanu saistītajiem grozījumiem tiesiskajā regulējumā. [↑](#footnote-ref-29)
30. Pasākuma ieviešana tiks izvērtēta ne vēlāk kā līdz 2021. gada 30. decembrim. [↑](#footnote-ref-30)
31. Pasākumu ieviešana tiks izvērtēta ne vēlāk kā līdz 2021. gada 30. decembrim. [↑](#footnote-ref-31)
32. Pasākuma ieviešana tiks izvērtēta ne vēlāk kā līdz 2021. gada 30. decembrim. [↑](#footnote-ref-32)
33. Pasākuma ieviešana tiks izvērtēta ne vēlāk kā līdz 2021. gada 30. decembrim. [↑](#footnote-ref-33)